**มาตรฐานครูสอนภาษาอังกฤษในประเทศไทย**

ประเทศไทยกำลังเร่งเสริมสร้างศักยภาพในการยกระดับทักษะของครูผู้สอนภาษาอังกฤษชาวไทย เพื่อให้บรรลุมาตรฐานของอาเซียน หลังคาดการณ์ว่า ครูสอนภาษาอังกฤษจะมีปริมาณเพิ่มมากขึ้น เมื่อมีการเปิดประชาคมอาเซียนอย่างเต็มรูปแบบในปี 2558

จากการมีส่วนร่วมในการจัดระเบียบของการฝึกอบรม สำหรับครูผู้สอนภาษาอังกฤษในอาเซียนพบว่า ประเทศมาเลเซียและฟิลิปปินส์ ซึ่งมีความรู้ภาษาอังกฤษดีกว่าประเทศอาเซียนอื่น ๆ ได้จัดให้มีการฝึกอบรมครูผู้สอนภาษาอังกฤษอย่างต่อเนื่อง ทำให้ประเทศไทยตัดสินใจสนับสนุนการอบรบในหลักสูตรการสอนภาษาอังกฤษสำหรับผู้ที่ไม่ได้ใช่ภาษาอังกฤษเป็นภาษาแรก หรือ TESOL ร่วมกับสถาบันภาษามหาวิทยาลัยธรรมศาสตร์  โดยเน้นให้ครอบคลุมความรู้ทั้งในด้านการใช้ภาษาและวัฒนธรรม ซึ่งจะมีการประเมินการสอนและการวิจัยในชั้นเรียน รวมไปถึงการพัฒนาเทคนิคการสอนในชั้นเรียนเพื่อให้ครูนำไปใช้ในการสอน

สิ่งนี้ชี้ให้เห็นว่าครูผู้สอนภาษาอังกฤษมีความสำคัญมากขึ้น โดยเฉพาะครูผู้สอนในโรงเรียนประถมศึกษา เนื่องจากเด็กนักเรียนในระดับประถมศึกษาจำเป็นจะต้องมีความรู้ในพื้นฐานภาษาอังกฤษที่ดีของ เพื่อการศึกษาต่อในระดับอื่น ๆ โดยครูผู้สอนภาษาอังกฤษที่จบหลักสูตรนี้จะได้รับใบรับรองในการเรียนการสอนภาษาอังกฤษที่มีมาตรฐาน

**มาตรฐานครูสอนภาษาอังกฤษในต่างประเทศ**

ครูผู้สอนต้องมีการพัฒนาทั้งด้านความรู้ ความสามารถ หรือที่เรียกว่า พัฒนาตนเอง ครูผู้สอนทุกคนมีภารกิจในการสอนให้ความรู้ให้แก่ผู้เรียน  ให้รู้จักคิด วิเคราะห์เขียน  มีประสบการณ์ มีกระบวนการในการทำงาน  ตลอดจนมีคุณธรรมและคุณลักษณะอันพึงประสงค์  สามารถอยู่ในสังคมอย่างมีความสุขนอกจากนี้ครูผู้สอนต้องมีการพัฒนาทั้งด้านความรู้  ความสามารถ  หรือที่เรียกว่า  พัฒนาตนเอง ครูผู้สอนภาษาอังกฤษ  มีขอบข่ายและมาตรฐานครูผู้สอนภาษาอังกฤษ  ดังนี้

**ขอบข่ายสาระที่ 1 ความรู้ความสามารถทางภาษาอังกฤษ**

มาตรฐานที่ 1  มีความเข้าใจธรรมชาติและองค์ประกอบทางภาษา(Linguistic Competence)

มาตรฐานที่  2  มีความสามารถในการสื่อสาร (Communicative Competence)

**ขอบข่ายสาระที่ 2  ความสามารถในการจัดกระบวนการเรียนรู้**

มาตรฐานที่ 3 มีความรู้ความเข้าใจเกี่ยวกับแนวคิด  ทฤษฎี  วิธีสอนภาษาต่างประเทศ  และกลยุทธ์การเรียนรู้

มาตรฐานที่ 4  มีความสามารถในการจัดกระบวนการเรียนรู้ที่สอดคล้องกับหลักสูตรสถานศึกษา

**ขอบข่ายสาระที่ 3  การพัฒนาตนเองด้านวิชาชีพ**

มาตรฐานที่ 5  พัฒนาตนเองอย่างต่อเนื่อง

ดังนั้น  ครูผู้สอนภาษาอังกฤษจึงมีมาตรฐานเหล่านี้  ซึ่งในคราวต่อไปจะบันทึกเกี่ยวกับรายละเอียดในแต่ละมาตรฐาน  ซึ่งขณะนี้มีการเตรียมการกันบ้างแล้ว  นอกจากการจัดการเรียนรู้ที่เป็นมาตรฐานแล้ว  ยังเป็นการพัฒนาตนเองของเพื่อนครูไปด้วย